paragraph_text: Savojska dinastija, talijanska vladarska dinastija prozvana po svom feudalnom posjedu Savoji. Jedna je od najstarijih europskih dinastija, koja se spominje još od 11. stoljeća, kada su stekli posjed Savoju. Tijekom stoljeća stekla grofovski, vojvodski i kraljevski naslov, imala je veliku moć i značajnu političku ulogu na području sjeverne Italije od 14. stoljeća nadalje.